**APROBAT,**

Director,

Ec. Georgiana TRIFU

CAIET DE SARCINI

**SERVICII DE ORGANIZARE EVENIMENTE**

* **ZILELE BUCUREȘTIULUI -**

**Cod CPV: 79952000-2**

**Întocmit,**

**Șef Serviciu**

**Andrei MANEA**

**CAIET DE SARCINI**

**SERVICII DE ORGANIZARE EVENIMENTE –**

**ZILELE BUCUREȘTIULUI**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

*Cerinţele impuse vor fi considerate ca fiind minime şi obligatorii. În acest sens, orice ofertă prezentată, care se abate de la prevederile Caietului de Sarcini, va fi luată în considerare numai în măsura în care Propunerea Tehnică presupune asigurarea unui nivel calitativ superior cerinţelor minime din prezentul Caiet de Sarcini. Oferta care conţine caracteristici inferioare celor prevăzute în prezentul Caiet de Sarcini va fi considerată neconformă şi va fi respinsă.*

*Prezentul Caiet de sarcini conţine specificaţii tehnice minime în baza cărora ofertantul va întocmi oferta tehnică şi financiară, făcând parte integrantă din documentaţia de atribuire în vederea participării la procedură.*

**I. INFORMAŢII GENERALE**

1.1. Beneficiar /Autoritate contractantă: **Centrul pentru Tineret al Municipiului Bucureşti**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : Bugetul local

1.4. Numar estimat de participanți: 15.000

1.5.Valoarea totală estimată a contractului/lor: 756.302lei la care se adaugă TVA, astfel:

**II. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii și termene precise care să conducă la crearea unui eveniment dedicat celebrării Zilelor Bucureștiului prin

activități artistice și activități neconventionale în aer liber în București.

Evenimentul se va desfășura în perioada 15-16 Septembrie, în funcție de condițiile meteorologice, într-un cadru natural. Locația va fi transmisă ulterior de beneficiar.

Obiectivul urmărit de prezenta procedură de achiziţie a serviciilor de organizare a evenimentului „**Zilele Bucureștiului**”, îl reprezintă stabilirea unor criterii şi termene precise şi identificarea unui operator economic care să răspundă tuturor cerinţelor ce vor fi descrise în cele ce urmează.

Astfel, operatorul economic va putea oferi în totalitate gama de servicii solicitate în prezentul caiet de sarcini, acesta ofertând toate punctele şi subpunctele solicitate de către autoritatea contractantă, pentru a trasforma evenimentul „**Zilele Bucureștiului**” într-un eveniment cultural-artistic de aploare, de calitate superioară şi de bun gust, ce se va desfăşura în perioada 15-16 Septembrie, în Municipiul Bucureşti, programul evenimentului se va încadra între orele 14:00 -22:30.

Evenimentul este dedicat tinerilor din categoria de vârstă 18-35 de ani şi studenţilor din municipiul Bucureşti, pentru a dezvolta oportunităţile de petrecere a timpului liber ale acestora.

**III. OBIECTUL CONTRACTULUI**

Centrul pentru Tineret al Municipiului București dorește achiziționarea de servicii pentru organizarea unui eveniment în perioada 15-16 Septembrie 2018 - ” **Zilele Bucureștiului**”.

***Obiective specifice:***

* Dezvoltarea oportunităților de petrecere a timpului liber al tinerilor din Municipiul București;
* Promovarea proiectelor artistice de mare amploare pe raza Municipiului București;
* Creşterea interesului tinerilor  pentru participarea la activitățile recreative la nivel local;
* Realizarea unui eveniment exclusiv dedicat tinerilor;
* Celebrarea Zilelor Bucureștiului;
* Creşterea capacităţii de promovare a diversităţii culturale către publicul larg la nivelul Municipiului București;
* Consolidarea dialogului intercultural, fie că vorbim de tineri, studenți străini sau români, care vin pentru a studia în universitățile de pe raza Municipiului București.

**IV. CERINŢE SPECIFICE:**

Prestatorul va oferta servicii de organizare evenimente care să îndeplinească obligatoriu următoarele specificații tehnice, astfel:

|  |  |
| --- | --- |
| **Activitatea** | **Detalii tehnice** |

|  |  |
| --- | --- |
| **Realizare concept amenajare scenă conform temei, locaţiei şi condiţiilor minimale prezentate** | * Operatorul economic va propune planul de amplasament al echipamentului scenotehnic, raportat la locaţia şi zona menţionată prezentate în schiţa pusă la dispoziție de către autoritatea contractantă. * Operatorul va pune la dispoziţie schiţele scenografice conform temei prezentate şi a conceptului. * Operatorul are obligaţia de a depune 2 variante de amenajare , varianta aleasă de Beneficiar va putea suporta modificări nesubstanţiale la propunerea Beneficiarului. |
| **Realizare concept grafic pentru materialele promoţionale şi pentru materialele din locaţie** | * Operatorul economic va realiza conceptul grafic pentru: * Colantare autobuze RATB * Bannere stradale cu dimensiunea 7/1m * Postere promovare eveniment cu dimensiunea 680/980 mm * Steaguri cu dimensiunea 450x90 * Mash și bannere 120 metri patrati pentru montarea in locație pe structura layer ale scenei |
| **Promovare eveniment:** | * Operatorul economic va asigura servicii de producţie, montare ante eveniment, demontare post eveniment şi transport: * Colantare integrală cu autocolant auto laminat de exterior, policrom, a 4 autobuze RATB * 10 bucăţi bannere stradale cu dimensiunea 7/1m, cu întăritură pe latura de 7m şi buzunar şi întăritură pe latura de 1m, policrom. Bannerele vor fi montate în locaţiile indicate de Beneficiar. * 500 buc postere promovare eveniment cu dimensiunea 680/980, print policrom pe o parte, hartie lucioasă min. 120g/mp. Afişele vor fi lipite de către prestator în zonele cu trafic pietonal intens din Bucureşti, doar în zonele unde este permisă lipirea. * Minim 120 mp mash-uri şi bannere pentru montarea în locaţie, print policrom, conform conceptului prezentat de ofertant. * 10 pânze steaguri tip pană, de dimensiuni 450/90cm, rezistente UV, print policromie, printul se va încadra în dimensiunile pânzei. Catargele steagurilor vor fi puse la dispoziţie de Beneficiar. * Promovare spot radio + creație spot 30 de secunde : Radio ZU / Romantic FM Preț rate card 100000 Euro. 5 spoturi pe zi Radio ZU / 5 spoturi pe zi Romantic FM pe durata a minim 14 de zile. * Legitimații acces Staff – 200 buc * Promovare eveniment pe următoarele canale: Facebook, Instagram și Google + creare pagină eveniment, creare conținut, postare în timp real poze și filmulețe live. |
| **Elemente de logistică pentru locaţie** | * **Cort gonflabil** Spider: Operatorul economic va pune la dispoziţie un cort gonflabil tip spider, octopod, dimensiuni: 49 metri pătrați * **Backstage artişti:** Operatorul economic va pune la dispoziţie un cort modular pentru evenimente de min. 10x10m, cu înalţimea la streaşină de minim 2.7m. Cortul va fi compartimentat şi dotat cu mobilier conform cerinţelor artiştilor, care vor fi transmise cu cel puţin 48 de ore înaintea evenimentului. * **Amenajare zonă producţie,** de min. 5x2m, zonă închisă, dotată cu aer condiţionat. * **Garduri împrejmuire zonă scenă, zonă artişti şi zonă producţie:** minim 400 ml de garduri tip Herras, dimensiuni 3x2m, inclusiv elemente de prindere şi greutăţi de susţinere. Operatorul economic va asigura transportul, montarea şi demontarea gardurilor. * **Garduri tip baricadă** în faţa scenei, minim 28 ml. Operatorul economic va asigura transportul montarea şi demontarea acestora. * **Toalete ecologice:** Operatorul economic va pune la dispoziţie un număr de 17 de toalete ecologice, 15 de toalete pentru participanţi şi 2 toalete pentru artişti. De asemenea, operatorul economic va asigura transportul, montarea, servisarea şi demontarea acestora. * **Catering artişti:** Operatorul economic va pune la dispoziţia artiştilor şi a staffului ( aprox. 30 de persoane) apă potabilă, răcoritoare, cafea şi ceai, cu pahare de unică folosinţă. |
| **Servicii de curăţenie** | * Operatorul economic va asigura curăţenia în zona evenimentului pe durata acestuia, asigurându-se că la finalul evenimentului locația va fi adusă la starea inițială . |
| **Servicii de ambulanţă şi pompieri** | * Operatorul economic va asigura prezenţa şi serviciile a două ambulanţe tip B pe toată durata evenimentului cu personalul necesar * Operatorul economic va asigura prezenţa şi serviciile unei maşini de intervenţie împotriva incendiilor cu personalul necesar, pe toată durata evenimentului. |
| **Servicii de pază şi securitate** | * Asigurarea perimetrului pentru eveniment şi a echipamentelor atât pe perioada montării, cât şi pe perioada demontării. * Asigurarea pazei şi a siguranţei participanţilor şi a artiştilor pe perioada evenimentului. |
| **Energie electrică** | * Operatorul economic va asigura energie electrică în locaţie pentru toate echipamentele, inclusiv pentru zona de backstage şi zona de producţie, prin generatoare. * De asemenea, operatorul economic va asigura combustibilul necesar generatoarelor pentru perioada de montare, probe, repetiţii, eveniment şi demontare. |
| **Scenă acoperită tip ground suport din schelă de aluminiu** | * Dimensiunea de minim 11x9m între stâlpi şi clearence de minim 7m, cu balastare, pe motoare construită plecând din structura de layher astfel încât să poată fi balastată corespunzător; * Podium de minim 1.8m, sistem balast-safe, cu picioare reglabile pentru a putea prelua denivelările suprafeţei pe care se monteză; * 1 side house de minim 6x3m, acoperit, construit în prelungirea scenei; * Protecţii negre complete pe laterale şi fundalul scenei. Acestea trebuie să închidă lateralele şi fundalul scenei din stâlp în stâlp fără goluri, să fie curate, fără pete, decolorări sau rupturi; * Scara laterală pentru acces, cu balustradă, fixată de scenă, cu trepte semnalizate corespunzător pentru condiţii de iluminat scăzut; * 2 structuri tip riser de 3x2m şi înalţime de 40cm, prevăzute cu mochetă; * Regie tehnică în faţa scenei de minim 5x5; * Extensii la scenă din structură tip layher de minim 8x8m; * Co2 shots - (8 pieces, 37.5 , 40 jets x 2 sec) * Sparkular(12 pieces / 30 jets x 2 sec ) * Flame on stage * Confetti cannons(personalizat cu logo /1 pieces x 10 kg) * Jumbo ballons ( 20 pieces 1,5m/ piece, o singură culoare personalizat cu logo) * Bete luminoase (light sticks) Dimensiune - 15 cm, diverse culori, 1000 de bucăți |
| **Sisteme de sonorizare** | * 1 instalaţie de sunet pentru scenă tip line array cu putere minimă de 60kw, montate pe extensiile de la scenă, formată din main PA, front fill şi side fill. * Minim 8 monitoare de sunet pentru artişti de minim 550 W/buc, două canale, răspuns în frecvență 40 Hz- 17 KHz, Maxim Peak 132dB; * 2 x Mixer audio digital cu minim 48 de inputuri, 60 de canale, 12 Aux, 12 Grupe, multicore digital Madi 75 m, perniță distribuție sunet scena 48 in/16 out * Set de microfoane pentru trupe * Backline complet comform raiderelor tehnice aferente fiecărui artist/trupă, vor fi transmise ulterior. |
| **Instalaţie de lumini** | * Comandă (mixer) de lumini profesională, cu cel puţin 4 universuri şi cu posibilitate de sicronizare pe: SMPTE, Video time code(VTC) şi midi time code (MTC) ; * 12 lumini inteligente (capete mobile) tip wash cu lampă de minim 700W HMI ; * 12 lumini inteligente (capete mobile) tip spot cu lampă de minim 700W HMI; * 26 lumini inteligente ( capete mobile) tip beam cu lampă de minim 280W; * 26 lumini intelegente (capete mobile) tip wash cu led-uri, RGBW, zoom 11-58 grd., 3850 lumeni, al doilea set de led-uri RGB; * 26 lumini inteligente ( capete mobile) tip spot cu led-uri, RGB, 2400 lumeni; * 26 blindere pe led, RGBW si posibilitatea de control pe segmente, >60 000 lumeni; * 26 Par led de exterior 8-40 grade, minim 3500 lumeni; * 6 blindere cu minim 4 becuri; * 6 proiectoare tip Fresnel de 2000 W; * 1 lumină urmărire (spot de urmărire) de 2500 W; * 2 masini de fum - hazer. * 3 Lasers ( 3 greens) * Laser(music sincronization / aprox 10 minute ) * Laser show – proiecție laser imagini |
| **Instalaţie video** | * Ecrane led în scena minim 26mp, de maxim 6,6mm pixel pitch ca decor; * Ecrane de exterior minim 30 mp de maxim 4,6 mm pixel pitch pentru redare imagini live; * media server pentru controlul ecranelor şi redarea de imagini; * grafica video pentru ecranele din scena in conformitate cu conceptul grafic al scenei si specificul fiecarui artist/ trupă care concertează. * kit video cu minim 3 camere full HD care să preia imaginile din scenă |
| **Personal tehnic specializat** | * Operatorul economic va pune la dispoziţie personal tehnic specializat necesar pentru instalarea şi demontarea echipamentelor, cablarea şi decablarea acestora, pentru instalarea zonelor de interes (backstage, toalete, sidehouse etc), cât şi personal tehnic specializat pentru operarea echipamentelor pe perioada desfăşurării evenimentului: video, sunet, lumini şi electrician. |
| **Servicii foto-video** | * Servicii de fotografiere profesională:   - Fotografierea tuturor momentelor din cadrul evenimentului cu echipament profesional de peste 25 MP;  - Toate fotografiile vor fi capturate în format .RAW;  - Livrarea fotografiilor în format digital de înaltă rezoluție  - Un fotograf va fi prezent pe toată durata evenimentului, in intervalul orar anuntat de achizitor .  Servicii de capturare video:  - Utilizarea unor camere video profesionale de înaltă calitate, format 4k necompresat;  - Utilizarea unor sisteme de stabilizare tip ”steady-cam”;  - Materialul va fi editat și prelucrat;  - Video va fi livrat în 2 variante – lungă și scurtă (web).  Filmări și fotografii realizate la o rezoluție 4k şi/sau Full HD  - se vor efectua poze și filmări cu echipamente profesionale – format 4k;  - filmare stabilizată protejată la schimbări bruște de direcție sau vibrații ori șocuri;  - timp de filmare – pe tot parcursul evenimentului; |
| **Cabina foto** | * Se va monta în ziua evenimentului o cabină foto cu următoarele specificații:   - Durată : 6 ore/zi, timp de 2 zile  - Fotografii digitale și printuri nelimitate + duplicate poze nelimitate;  - 1-4 cadre / fotografie;  - Poze printate în format 10x15 cm sau strip (semn de carte);  - 50 de accesorii;  - Monitor touchscreen & live view;  - 1 operator specializat care va fi prezent pe toata durata evenimentului;  - Cadou magneți de 2 x2 cm. |
| **DJ** | Operatorul va pune la dispoziţie câte un DJ pentru fiecare zi, pentru o perioadă de 3 ore/zi. |
| **Artiști** | **MC** – Daniel Buzdugan și Mihai Morar(acceptăm alternativă – Răzvan Simion și Daniel Oțil) – pentru ambele zile de eveniment  **Artiști**  **Sâmbătă**  Vunk sau Direcția 5 – 45 min  Lora sau Alina Eremia - 45 min  **Duminică**  Deepcentral sau Connect-r – 45 min  Corina sau Ruby – 45 min |
| **Pachet activități** | 1. Disco Glob Acrobatic Show (1 Show x 10-12 Min) 2. Glob Head Dancers ( 4 dansatori, 2-3 prog. x 3-4 min) 3. Mirror Dancers (2 dansatori x 2-3 prog. x 10 min) 4. Acrobatic Show – la sol ( 2 dansatori x 10 min) 5. Dansator Robot: full body, display pe corp și pe brațe, cu Co2 și lasere – 10 – 15 min 6. Show vioară electrică – 10 - 15 min 7. Saxofon – program disco – 20 - 25 min 8. Show dansatori costume cu led – 10-15 min 9. Giant puppets – 2 persoane vor presta pe tot parcursul zile în cele 2 zile de eveniment 10. Metalic Stilts & Statues – 4 persoane vor presta pe tot parcursul zile în cele 2 zile de eveniment 11. Statui care levitează – 2 persoane vor presta pe tot parcursul zile în cele 2 zile de eveniment 12. Picioroange cu led – 2 persoane vor presta pe tot parcursul zile în cele 2 zile de eveniment 13. Cameleon Wall – 4 persoane vor presta pe tot parcursul zile în cele 2 zile de eveniment 14. Magician Ecobici Close Up - 4 persoane vor presta pe tot parcursul zile în cele 2 zile de eveniment 15. Robot transformers - 1 persoană va presta pe tot parcursul zile în cele 2 zile de eveniment(robot cu efecte speciale, modulator de voce, sisteme cu senzor, muzică-poate dansa, tun cu fum, mănuși cu laser |

Menţiuni:

Operatorul economic va asigura transportul echipamentelor, necesarul de cabluri, distribuţii electrice, dimmere, elemente de conectică necesară funcţionării instalaţiilor de sunet, lumini şi video, treceri peste cabluri între scenă şi regia tehnică, dar şi pentru spaţiile adiacente scenei, unde este necesară cablarea electrică şi alimentările de curent necesare zonelor de interes cum ar fi backstage, toalete artişti etc.

Operatorul economic se va asigura de participarea artiştilor la repetiţii şi la evenimentul „Zilele Bucureștiului”. De asemenea, se va asigura că prestaţia şi comportamentul artiştilor nu vor aduce atingere imaginii Beneficiarului.

Operatorul economic are obligaţia de a se asigura de prezenţa artiştilor cu cel puţin 60 de minute înainte de ora începerii, la data şi locul stabilite pentru eveniment şi repetiţii generale.

Operatorul economic va suporta plata tuturor drepturilor de autor pentru acest eveniment.

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentului vor fi: asigurarea condiţiilor pentru repetiţiile artiștilor, a instalaţiilor şi materialelor specifice, conform cerintelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanenţă cu reprezentanţii desemnaţi de achizitor.

3. Prestatorul va asigura scena cât şi dotarea zonelor în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute astfel de momente, prestatorul va asigura aparatura și echipamentele necesare specifice, astfel încât momentele artistice/muzicale să fie prestate în condiții de maximă calitate și siguranță. Asamblarea şi dezasamblarea echipamentelor cu care se vor sustine momentele astistice, celelalte elemente prevazute în caietul de sarcini cât și eliberarea locaţiei, va fi asigurată de prestatorul de servicii. In timpul lucrărilor de asamblare şi dezasamblare a echipamentelor se vor respecta condiţiile minime privind protecţia mediului și protecția muncii. La amplasarea scenei se va avea în vedere asigurarea stabilitătii terenului, cât și poziționarea ei corectă în relație cu accesele și căile de evacuare. Structura fiecărei podine de scena se va realiza astfel încât să asigure rigiditatea și stabilitatea necesară desfășurării în bune condiții a tuturor reprezentațiilor artistice pe perioada evenimentului. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea scenei şi eliberarea locaţiei se vor face în termen de maxim 30 ore de la terminarea evenimentului descris mai sus.

4. În sarcina prestatorului sunt serviciile de pază, serviciile de ambulanță, Pompierii, Toaletele Ecologice, Colectarea Deșeurilor, pe toată perioada de desfășurare a evenimentului.

**VI. CONDIȚII DE DERULARE A CONTRACTULUI**

Accesul pentru montare în locaţie va fi indicat ulterior.

Condiții contractuale: sunt prevăzute în formularul de contract și sunt obligatorii pentru prestator.

**VII. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 24 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt in vigoare în România.

În acest scop propunerea tehnică va conţine în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condiţiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractanta ( semnat si stampilat pe fiecare pagina). Ofertantul poate face obiecțiuni referitoare la clauzele contractuale propuse de autoritatea contractantă, sub sanctiunea respingerii ofertei prezentate.

3.Declarație pe proprie răspundere privind disponibilitatea artiștilor

Atenție! *- Ofertantul care prezintă o oferta (documentaţie) incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

**VIII. MODUL DE ELABORARE A OFERTEI FINANCIARE**

Oferta financiara va cuprinde totalitatea preţurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizarii acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, cum ar fi, dar fără a se limita la: salarii/onorariile datoare de catre ofertant salariatilor/colaboratorilor sai, responsabili cu presatarea serviciilor si taxele datorate catre bugetul consolidat al statului, precum si orice taxe, impozite, cheltuieli generate de și pentru executatea contractului de prestari de sevicii ce face obiectul prezentei proceduri.

În acest scop propunerea financiara va contine urmatoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertantii straini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

**IX. CRITERIUL DE ATRIBUIRE**

Criteriul de atribuire este prețul cel mai scăzut.